**OTVOREN JAVNI POZIV ZA SPROVOĐENJE PAKETA USLUGA ZA MLADE I ŽENE PREDUZETNICE**

***Javni poziv za sprovođenje paketa usluga za mlade i žene preduzetnice objavljen u skladu sa “Programom podrške regionalnom razvoju i razvoju preduzetništva koji se realizuje kroz standardizovani set usluga koji sprovode akreditovane regionalne razvojne agencije u 2024. Godini” Ministarstva privrede, koji se realizuje preko Razvojne agencije Srbije i akreditovanih regionalnih razvojnih agencija.***

Javnim pozivom za sprovođenje paketa usluga za mlade i žene preduzetnice predviđena su dva seta usluga: Prvi set odnosi se na usluge za mlade, koji podrazumeva pomoć stručnog lica iz Akreditovanih regionalnih razvojnih agencija (ARRA) mladom potencijalnom ili novoosnovanom preduzetniku, starosti od 18 do 35 godina. Besplatna podrška sastoji se od raspoloživih standardizovanih savetodavnih usluga, obavezne obuke „Obuka za početnike u poslovanju”, jedne/više specijalizovanih obuka i mentoring usluge u trajanju do 40 sati.

Drugi set usluga namenjen je ženama preduzetnicama i sastoji se od pomoći stručnog lica iz ARRA privrednom subjektu čiji je osnivač, zakonski zastupnik, ostali zastupnik i poslovođa žena. Predviđena je besplatna podrška u vidu raspoloživih standardizovanih savetodavnih usluga, jedne ili više specijalizovanih obuka  i mentoring usluge u trajanju do 40 sati.

Javni poziv je otvoren **do 25. decembra 2024. godine**, a pravo učešća imaju:

**Mladi potencijalni preduzetnici/preduzetnice:**

* starosti od 18 do 35 godina (pod licima starosti od 18 godina smatraće se lica koja postanu punoletna najkasnije na dan zatvaranja Javnog poziva, a pod licima starosti do 35 godina smatraće se svi oni koji su rođeni najkasnije 1989. godine);
* koji nemaju privredni subjekt registrovan u APR Republike Srbije (u registru privrednih društava i preduzetnika).

**Mladi preduzetnici/preduzetnice:**

* starosti od 18 do 35 godina (pod licima starosti od 18 godina smatraće se lica koja postanu punoletna najkasnije na dan zatvaranja Javnog poziva, a pod licima starosti do 35 godina smatraće se svi oni koji su rođeni najkasnije 1989. godine);

koji ima registrovan privredni subjekt u Agenciji za privredne registre najranije pet godina u odnosu na godinu objavljivanja Javnog poziva, a čiji je osnivač i zakonski zastupnik fizičko lice starosti do 35 godina; U privrednom subjektu koji ima više vlasnika, većinski udeo mora biti u vlasništvu jednog ili više fizičkih lica starosti do 35 godina (minimum 51%) i jedan od zakonskih zastupnika mora biti fizičko lice starosti do 35 godina.

Žene preduzetnice:

novoosnovane i postojeće preduzetnice, kao i mikro i mala privredna društva, koji su registrovani u Agenciji za privredne registre, a čiji je osnivač, zakonski zastupnik, ostali zastupnik i poslovođa žena. U privrednom društvu koje ima više osnivača, minimalni udeo, koji mora biti u vlasništvu jedne ili više žena, je 50%. U privrednom društvu koje ima više zakonskih zastupnika i poslovođa, svi oni moraju biti žene.

* koje imaju izmirene obaveze po osnovu poreza i doprinosa.

Savetodavne usluge  u okviru ovog programa

1) provera dokumentacije i on line podnošenje prijave i pratećih dokumenata na sajt Fonda, koji se odnose na programe za početnike, mlade i žene, a koje realizuju Ministarstvo i Fond ;

2) pomoć u: izradi poslovnog plana, pripremi i proveri dokumentacije i on line podnošenju prijave za programe koji se odnose na početnike, mlade i žene koje realizuju Ministarstvo i Fond ;

3) pomoć u izradi poslovnog plana za subvencije za samozapošljavanje kod Nacionalne službe za zapošljavanje ;

4) pomoć u pripremi dokumentacije i izradi poslovnog plana prilikom prijave za program koji se odnosi na razvojne projekte koji realizuju Ministarstvo i Fond ;

5) pomoć u izradi poslovnog plana prilikom prijave za ostale kredite kod Fonda i za raspoložive kreditne linije Garancijskog fonda AP Vojvodine;

6) podrška u pripremi dokumentacije i prijave za programe podrške preduzetništvu koje sprovode Ministarstvo i RAS;

7) savetodavne usluge kod započinjanja poslovanja (podrška pri registraciji i osnivanju privrednog subjekta ili zadruge, pomoć u vezi sa planiranjem poslovanja – razvoj poslovne ideje ili tehnička pomoć u pripremi dokumentacije i prijave za dostupne nacionalne izvore finansiranja iz javnog, privatnog i civilnog sektora);

8) savetodavne usluge za razvoj poslovanja (tehnička pomoć u pripremi dokumentacije i prijave za dostupne izvore finansiranja iz javnog, privatnog i civilnog sektora, donatorske podrške, podrška u poslovnom povezivanju i umrežavanju

**Obuke koje ARRA pružaju postojećim i potencijalnim MMSPP obuhvataju 12 modula:**obuka za početnike u poslovanju; Obuka za socijalno preduzetništvo namenjena svim potencijalnim i postojećim subjektima socijalnog preduzetništva; priprema poslovnog plana i poslovanje sa bankama i investiciona spremnost; finansijsko upravljanje; izvoz – za one koji prvi put izvoze; marketing i prodaja; elektronsko poslovanje i informacione tehnologije u poslovanju; pregled standarda kvaliteta i zaštite životne sredine od značaja za poslovanje; inovacije; priprema za Jedinstveno evropsko tržište; učešće MSP u javnim nabavkama I obuka za žensko preduzetništvo.

**Mentoring**je besplatna usluga  kojom se pruža sveobuhvatna podrška korisnicima kroz individualni pristup. Proces mentoringa odvija se po metodologiji Razvojne agencije Srbije (RAS), razvijenoj u saradnji sa Japanskom agencijom za međunarodnu saradnju (JICA). Mentoring predstavlja zajednički rad mentora i privrednog subjekta u cilju prevazilaženja trenutne situacije i nalaženja najpovoljnijih rešenja za buduće poslovanje. Kroz ovaj pristup, privredni subjekat prima ravnomernu, vremenski raspoređenu kontinuiranu podršku, radi postizanja što boljih rezultata. Japanska iskustva u obavljanju mentoringa su pokazala da su efekti ovakvog vida konsaltinga daleko veći od povremenih i kratkoročnih saveta.

Javni poziv, Uputstvo i obrasci za prijavu dostupni su **[na sajtu RAS](https://ras.gov.rs/javni-poziv-za-sprovodenje-paketa-usluga-za-mlade-i-zene-preduzetnice-1)**, kao i na internet stranama akreditovanih razvojnih agencija i u štampanom obliku u ARRA.

Za detaljnije informacije možete se obratiti RAS na elektronsku adresu: [zenemladissu2024@ras.gov.rs](mailto:zenemladissu2024@ras.gov.rs)